奧羅拉大個咗，終於等到佢16歲生日嘅日子。成個皇宮上下都喺度搞舞會同公主慶祝生日。喺呢個時候，國王成個人都囉囉攣噉－因為佢記得卡拉波斯個惡咒。主管典禮嘅大臣走嚟同國王報告，話留意到有平民婦女喺附近做紡織嘢，國王一氣之下想重罰嗰班平民婦女，不過皇后出面勸咗吓佢，國王先至冷靜落嚟。